****

**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL UŽDAROSIOS AKCINĖS BENDROVĖS „LAMBERTA“ KLAIPĖDOS MIESTE TIEKIAMOS ŠILUMOS BAZINĖS KAINOS IR ŠILUMOS KAINOS DEDAMŲJŲ NUSTATYMO**

2014 m. liepos 31 d. Nr. T2-149

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, Lietuvos Respublikos šilumos ūkio įstatymo 32 straipsnio 7 dalies 2 punktu, Šilumos kainų nustatymo metodikos, patvirtintos Valstybinės kainų ir energetikos kontrolės komisijos 2009 m. liepos 8 d. nutarimu Nr. O3-96, ir atsižvelgdama į UAB „Lamberta“ 2014 m. balandžio 29 d. raštą Nr. 1-122 „Dėl UAB „Lamberta“ bazinės šilumos kainos suderinimo“, Klaipėdos miesto savivaldybės taryba nusprendžia:

1. Nustatyti iki 2017 m. rugsėjo 1 d. uždarosios akcinės bendrovės „Lamberta“ Klaipėdos mieste tiekiamos šilumos bazinės vienanarės kainos, išreiškiamos formule **T** = **T**pd + **T**kd, dedamąsias (be pridėtinės vertės mokesčio):

1.1. šilumos vienanarės kainos pastoviąją dedamąją – **T**pd = 8,96 ct/kWh;

1.2. šilumos vienanarės kainos kintamąją dedamąją – **T**kd, išreiškiamą formule:

**T**kd= (0,275 + 0,459) + (445,05 x **T**d) / (4,10 x 10000),

čia Td – gamtinių dujų kaina, Lt/tne.

2. Nustatyti iki 2015 m. rugsėjo 1 d. uždarosios akcinės bendrovės „Lamberta“ Klaipėdos mieste tiekiamos šilumos vienanarės kainos, išreiškiamos formule **T** = **T**pd + **T**kd, dedamąsias (be pridėtinės vertės mokesčio):

2.1. šilumos vienanarės kainos pastoviąją dedamąją – **T**pd = 8,96 ct/kWh;

2.2. šilumos vienanarės kainos kintamąją dedamąją – **T**kd, išreiškiamą formule:

**T**kd= (0,275 + 0,459) + (445,05 x **T**d) / (4,10 x 10000),

čia Td – gamtinių dujų kaina, Lt/tne.

3. Nustatyti, kad uždaroji akcinė bendrovė „Lamberta“ galutinę šilumos kainą, apskaičiuotą pagal šio sprendimo 2 punktu nustatytas šilumos kainų dedamąsias, viešai paskelbia iki mėnesio 25 dienos ir gali taikyti vartotojams nuo kito mėnesio 1 dienos.

4. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.

|  |  |
| --- | --- |
| Savivaldybės meras | Vytautas Grubliauskas |